Red Dead Redemption

Red Dead Redemption er et action-eventyrspill satt i et western-miljø utviklet av Rockstar San Diego og utgitt av Rockstar Games. Spillet er både enkeltspiller og flerspiller. Flerspiller-versjonen ble lansert 13. desember 2010. Det ble utgitt til Xbox 360 og PlayStation 3 i mai 2010. Red Dead Redemption er en åndelig oppfølger til Red Dead Revolver, som ble gitt ut i 2004.

Store deler av historien finner sted i 1911 i den gamle vesten i Amerika. Man spiller som John Marston, en tidligere forbryter som jakter på sine tidligere gjengmedlemmer for å redde familien sin.

Red Dead Redemption mottok stort sett positive anmeldelser, og fikk en samlet poengsum på 95/100 på både Metacritic og GameRankings, noe som gjør spillet til et av de høyest rangerte for både Xbox 360 og PlayStation 3 på begge nettstedene. I oktober 2016 ble en oppfølger, Red Dead Redemption 2, kunngjort, med utgivelsesdato på 26. oktober 2018.

Når spilleren begår en forbrytelse i løpet av spillet, løper eventuelle vitner til nærmeste politistasjon. Spilleren kan bestikke, eller drepe, alle vitnene før de kommer frem til stasjonen for å slippe eventuelle konsekvenser fra politiet. Hvis lovverket blir varslet, vises hva slags belønning som blir satt på spillerens hode. Dusøren vokser høyere hvis spilleren begår enda flere forbrytelser, og flere politifolk vil bli sendt for å jakte på spilleren. Etter å ha begått nok kriminalitet, skal amerikanske marshaler eller det meksikanske militæret sendes etter spilleren. For å unngå at politiet følger etter må spilleren unnslippe, eller drepe, alle politifolkene i området. Hvis spilleren forsøker å stikke av, vil dusørjegere fortsette å komme etter.

 Handling 
I 1911 blir familien til den tidligere forbryteren John Marston kidnappet av to Federal Bureau of Investigation-agenter, Edgar Ross og Archer Fordham, som tvinger ham til å jakte på hans tidligere gjeng-medlemmer. John går først etter hans tidligere allierte Bill Williamson, som nå leder sin egen gjeng og terroriserer innbyggerne i New Austin. Han ankommer Williamsons høyborg i Fort Mercer, men klarer ikke å overtale ham til å overgi seg frivillig. Dette resulterer i at John Marston blir skutt, og etterlatt for å dø.

John blir reddet av en lokal ranch-eier Bonnie MacFarlane, og til gjengjeld hjelper han henne med forskjellige jobber ved gården hennes. Samtidig forsøker John å formulere en ny plan for å angripe Williamson og hans gjeng. John får etter hvert en rekke allierte for å hjelpe til med angrepet, inkludert en amerikansk marskalk Leigh Johnson, en kunstner Nigel West Dickens, skattejeger Seth Briars (Kevin Glikmann) og en våpen-smugler kjent som "Irsk"

Til slutt stormer John og hans allierte Fort Mercer for å gå etter Williamsons håndlangere, men får vite at Williamson har flyktet til Mexico for å få hjelp fra Javier Escuella - et annet tidligere medlem av Johns gjeng. John reiser uten sine nye allierte, og reiser til Mexico. Ved ankomst til Nuevo Paraíso blir John involvert i en lokal borgerkrig mellom oberst Agustín Allende og Abraham Reyes, lederen for et opprør mot Allendes regjering. John begynner å samarbeide med begge sider i bytte for hjelp til å spore opp hans egne mål. Når Allende bestemmer seg for å gå etter ham, blir John reddet av Reyes. Escuella avslører at Williamson står under Allendes beskyttelse. John må deretter gå etter Allende og Williamson, før han kan returnere til USA.

 Referanser 

 Eksterne lenker 


Kategori:Dataspill fra 2010
Kategori:PlayStation 3-spill
Kategori:Xbox 360-spill
Kategori:Dataspill utviklet av Rockstar Games
Kategori:Dataspill utviklet i USA
Kategori:D.I.C.E. Awards-vinnere
Kategori:Spike Video Game Awards-vinnere